Chris Lowe

Christopher Sean «Chris» Lowe () er ein engelsk musikar som i lag med Neil Tennant utgjer popduoen Pet Shop Boys.

Sjølv om Lowe ikkje har vore involvert i mange soloprosjekt, skreiv han og produserte i 1993 songen «Do the Right Thing» for fotballspelaren Ian Wright (Lowe er stor Arsenal F.C.-fan). I 2004 skreiv Lowe musikk for ein reklamekampanje for solkremen Blockhead. Songen enda opp i ei remiksa form på ei chill-out-samling kalla Café Mambo.

I 1995 dukka han opp som seg sjølv i den australske såpeoperaen Neighbours.

Etter Pet Shop Boys byrja å halde faste konsertar, vart Lowe kjend for å stå heilt stille medan han spelte klaverinstrument på scenen. I 1995 skreiv The Guardian  at han var «kanskje meir kjend enn nokon andre i popindustrien for å gjere nesten ingenting».

Kjelder

Denne artikkelen bygger på «Chris Lowe» frå ,  den 16. mai 2016. 
 oppgav desse kjeldene:

Bakgrunnsstoff
Offisiell Pet Shop Boys-side
Chris Lowe-diskografi på Discogs

Kategori:Britiske discomusikarar
Kategori:Engelske dansemusikarar
Kategori:Engelske elektroniske musikarar
Kategori:Engelske klaverspelarar
Kategori:Engelske popmusikarar
Kategori:Britiske synthpop-musikarar
Kategori:Ivor Novello-prisvinnarar
Kategori:Folk frå Blackpool
Kategori:Pet Shop Boys-medlemmar